До почетка маја 1944. водила је борбе са немачким снагама и четницима на подручју Доњи Вакуф-Бугојно-Јања, у дрварској операцији са деловима 7. СС дивизије код села Млиништа, села Подгоре и села Врбљана. Почетком јула била је окружена код села Зијамета, одакле су, уз осетне губитке, пробила према планини Враници. У нападу на пругу Сарајево-Коњиц заузела је почетком септембра Раштелицу и Тарчин, заробила 600 домобрана и усташа и запленила око 500 пушака, 30 пушкомитраљеза и 12 топова. Након тога учествује у борбама за ослобођење Травника 20-22. октобра.